**Bilješke uz financijske izvještaje za 2022. godinu**

1. **Naziv, adresa, pravni oblik, država osnivanja**

Bošana d.o.o. (u nastavku: Društvo) osnovano je u rujnu 1999. godine prema Zakonima i propisima Republike Hrvatske kao društvo s ograničenom odgovornošću. Sjedište društva nalazi se u Biogradu na Moru, na adresi Kralja Petra Svačića 26, Republika Hrvatska, OIB 47665065525, MBS 060163308. Društvo zastupa g. Krunoslav Pešić – direktor Društva, pojedinačno i samostalno. Osnivač Društva je Grad Biograd na Moru i 100%- tni vlasnik Društva.

Organi Društva:

* Uprava
* Skupština
* Nadzorni odbor

Članovi Nadzornog odbora:

* Ivo Stopfer (do dana 20. srpnja 2022. godine)
* Ljubica Budan (od dana 16. rujna 2022. godine)
* Nikola Tomić
* Marko Šarić
1. **Opis vrste poslovanja i glavne aktivnosti**

Sukladno Nacionalnoj klasifikaciji djelatnosti (NKD 2007. god.) Društvo je razvrstano u ostale osobne uslužne djelatnosti (brojčana oznaka razreda 9609). Djelatnosti koje Društvo obavlja jesu:

* Prikupljanje, obrada i zbrinjavanje neopasnog otpada
* Uređenje i održavanje parkova i zelenih površina
* Održavanje i upravljanje gradskim grobljem
* Održavanje i izgradnja javne rasvjete
* Usluge dizalice
* Održavanje i naplata parkirališnih površina
* Usluga premještanja nepropisno parkiranih vozila
* Održavanje plaža

 Prosječan broj zaposlenih u Društvu tijekom razdoblja je 60, a u prethodnom razdoblju 58.

1. **Osnove sastavljanja financijskih izvještaja**

Financijski izvještaji Društva sastavljeni su sukladno Hrvatskim standardima financijskog izvještavanja (HSFI), objavljenim u Nar. Nov., br. 86/15. i 105/20. bez odstupanja i uz izričitu primjenu tih standarda, te na temelju odredbi Zakona o računovodstvu (Nar. nov. br.78/15., 134/15.,120/16., 116/18., 42/20.,47/20.) i realno prikazuju financijski položaj i uspješnost.

Financijski izvještaji sastavljeni su na osnovi načela nastanka poslovnog događaja, odnosno učinci transakcija i drugih događaja priznaju se kad su nastali i uključuju se u financijske izvještaje za razdoblje na koje se odnose, te pod pretpostavkom vremenske neograničenosti poslovanja.

1. **Sažetak značajnih računovodstvenih politika**
	1. Nematerijalna imovina

Nematerijalnu imovinu čine ulaganja na tuđoj imovini. Iskazuje se po trošku nabave umanjenom za akumuliranu amortizaciju. Trošak nabave uključuje kupovnu cijenu nakon odbitka trgovačkih popusta i rabata, carine, poreza koji se ne vraćaju, te izdatke koji se izravno mogu pripisati pripremi ove imovine za namjeravanu upotrebu. Amortizacija se tijekom korisnog vijeka trajanja obračunava linearnom metodom.

* 1. Dugotrajna materijalna imovina

Dugotrajna materijalna imovina obuhvaća sredstva koja Društvo koristi pri isporuci roba i usluga, te u administrativne svrhe i čiji je procijenjeni korisni vijek upotrebe duži od godine dana. Ova imovina početno se priznaje u bilanci po trošku nabave koji obuhvaća neto kupovnu cijenu i sve druge ovisne troškove do stavljanja sredstva u upotrebu. Nakon početnog priznavanja dugotrajna imovina se mjeri po trošku nabave umanjenom za ispravak vrijednosti i akumulirane gubitke od umanjenja sukladno HSFI- u 6.

* 1. Amortizacija

Amortizacija dugotrajne materijalne imovine obračunava se primjenom linearne metode u procijenjenom vijeku upotrebe svakog pojedinog sredstva.

Primijenjene stope amortizacije navedene su u tablici u nastavku:

|  |  |  |
| --- | --- | --- |
| Red. br. | NAZIV AMORTIZACIJSKE SKUPINE | STOPE AMORTIZACIJE |
| 1. | Građevinski objekti | 5-10 % |
| 2. | Radna vozila | 25 % |
| 3. | Višegodišnji nasadi | 10 % |
| 4. | Oprema i alati | 25 % |
| 5. | Računalna oprema | 50 % |
| 6. | Nematerijalna imovine | 10 % - 50 % |

Zemljište i druga imovina koja ima neograničen vijek upotrebe i imovina u pripremi se ne amortiziraju. Knjigovodstvena vrijednost imovine i korisni vijek se na svaki datum bilance provjeravaju i po potrebi usklađuju.

* 1. Dobitci ili gubitci od prestanka priznavanja

Dobitci ili gubitci od prestanka priznavanja dugotrajne materijalne imovine (prodaje, rashodovanja i sl.) utvrđuju se kao razlika ostvarene prodajne cijene i knjigovodstvene vrijednosti i uključuju u poziciju ostali prihodi ili rashodi u računu dobiti i gubitka.

* 1. Zalihe

Zalihe obuhvaćaju zalihe materijala, sitnog inventara, auto guma. Mjere se po trošku nabave u skladu sa HSFI – om 10. Troškovi zaliha sadrže sve troškove nabave, konverzije i druge zavisne troškove koji su direktno povezani sa dovođenjem zaliha na određenu lokaciju i u određeno stanje. Trošak se određuje primjenom metode prosječnih ponderiranih cijena.

Zalihe sitnog inventara otpisuju se prilikom stavljanja u upotrebu u 100 % -tnom iznosu.

* 1. Potraživanja

Potraživanja predstavljaju pravo na naplatu određenih iznosa od kupaca ili drugih dužnika kao rezultat poslovanja društva. Početno se mjere po fer vrijednosti. Na svaki datum bilance procjenjuje se postoji

ili objektivan dokaz o umanjenu vrijednosti pojedinog potraživanja. Ako postoji objektivan dokaz da Društvo neće moći naplatiti svoja potraživanja provodi se ispravak vrijednosti uporabom konta ispravka vrijednosti.

* 1. Kapital

Kapital se sastoji od upisanog kapitala, zadržane dobiti ili prenesenog gubitka, te dobiti ili gubitka tekuće godine.

* 1. Obveze

Obveze obuhvaćaju dugoročne obveze (s rokom dospijeća dužim od 12 mjeseci) i kratkoročne obveze (s rokom dospijeća kraćim od 12 mjeseci), a odnose se na dobavljače, obveze prema zaposlenima, obveze s osnova kredita i zajmova, te ostale obveze. Obveze se mjere po fer vrijednosti.

* 1. Vremenska razgraničenja

Vremenska razgraničenja obuhvaćaju unaprijed plaćene troškove, nedospjelu naplatu prihoda, odgođeno plaćanje troškova i prihod budućeg razdoblja. Vremenska razgraničenja mjere se sukladno HSFI- u 14.

* 1. Prihodi

Prihodi obuhvaćaju prihode od prodaje robe i usluga, ostale poslovne prihode i financijske prihode. Društvo priznaje prihode sukladno HSFI – u 15, kada će imati buduće ekonomske koristi i kada se iznos prihoda može pouzdano izmjeriti. Prihodi se mjere po fer vrijednosti primljene naknade ili potraživanja.

* 1. Prihodi od prodaje

Prihodi predstavljaju svaku isporuku dobara ili obavljenu uslugu građanima, poduzetnicima, jedinicama lokalne samouprave i drugim korisnicima. Priznaju se u razdoblju kada su nastali. Prihode s osnove djelatnosti čine: prihodi od pružanja usluge odvoza komunalnog otpada, čišćenja i održavanja javnih i zelenih površina, prihodi od grobljanskih usluga, prihodi od parkirališnih karata i ostali.

4.12. Financijski prihodi

Financijske prihode čine kamate, tečajne razlike i slični prihodi iz odnosa s povezanim poduzetnicima, kamate, tečajne razlike i slični prihodi iz odnosa s nepovezanim poduzetnicima i drugim poduzetnicima, te ostali financijski prihodi. Prihodi od kamata priznaju se u računu dobiti i gubitka kada nastanu.

* 1. Rashodi

Rashodi obuhvaćaju poslovne rashode i financijske rashode. Rashodi se priznaju sukladno HSFI- u 16, kada smanjenje budućih ekonomskih koristi proizlazi iz smanjenja imovine, odnosno povećanja obveza i koje se može pouzdano izmjeriti. Rashodi se sučeljavaju s odnosnim prihodima koje proističu iz istih transakcija i drugih događaja.

* 1. Poslovni rashodi

Poslovni rashodi obuhvaćaju materijalne troškove, troškove osoblja, amortizaciju, vrijednosno usklađenje dugotrajne i kratkotrajne imovine, te ostale troškove poslovanja. Materijalni troškovi koji se odnose na zalihe priznaju se i mjere u skladu s odredbama HSFI – a 10 Zalihe.

Troškovi usluga, troškovi osoblja i drugi troškovi priznaju se u razdoblju u kojem su nastali i u skladu sa drugim mjerodavnim standardima.

* 1. Financijski rashodi

Financijski rashodi uključuju kamate, tečajne razlike i druge rashode s povezanim poduzetnicima, kamate, tečajne razlike i druge rashode iz odnosa s nepovezanim poduzetnicima i drugim osobama, te ostale financijske rashode.

1. **BILJEŠKE UZ RAČUN DOBITKA I GUBITKA**

**Bilješka 5.1. Poslovni prihodi**

u kn

|  |  |  |  |
| --- | --- | --- | --- |
| **POZICIJA** | **2021.** | **2022.** | **INDEX** |
| **1.POSLOVNI PRIHODI** | **14.540.722** | **14.682.826** | **101** |
| Prihodi od prodaje | 13.358.402 | 14.057.151 | **105** |
| Ostali poslovni prihodi | 1.182.320 | 625.675 | **53** |

Društvo je tijekom 2022. godine ostvarilo prihode od prodaje od sljedećih djelatnosti:

- Parking i pauk služba 3.879.900 kn

- Služba održavanja 613.265 kn

- Čistoća i odvoz komunalnog otpada 6.599.945 kn

- Hortikultura i groblje 1.601.442 kn

- Lučica 233.928 kn

- Plaže 496.578 kn

- Športski odjel 169.197 kn

- Stambene zgrade 185.854 kn

- Tržnica 256.342 kn

- ostalo 20.700 kn

**UKUPNO: 14.057.151 kn**

Društvo je tijekom 2022. godine ostvarilo ostale poslovne prihode po sljedećim stavkama:

- Prihodi od naknadno naplaćenih otpisanih potraživanja 43.114 kn

- Prihodi od kapitalnih donacija 521.684 kn

- Otpisi obveza 30.870 kn

- Prihodi od naplate sudskih troškova i opomena 30.007 kn

**UKUPNO: 625.675 kn**

**Bilješka 5.2. Poslovni rashodi**

 u kn

|  |  |  |  |
| --- | --- | --- | --- |
| **POZICIJA** | **2021.** | **2022.** | **INDEX** |
| **1.POSLOVNI RASHODI** | **14.082.581** | **14.559.236** | 103 |
| Troškovi sirovina i materijala | 1.627.917 | 1.648.271 | 101 |
| Ostali vanjski troškovi | 3.000.000 | 3.291.246 | 110 |
| Neto plaće | 4.230.132 | 4.772.140 | 113 |
| Troškovi poreza i doprinosa iz plaće | 1.367.114 | 1.657.205 | 121 |
| Doprinosi na plaće | 923.546 | 1.060.841 | 115 |
| Amortizacija | 1.544.740 | 1.153.066 | 75 |
| Ostali troškovi | 808.557 | 827.384 | 102 |
| Vrijednosna usklađenja | 155.686 | 41.308 | 27 |
| Ostali poslovni rashodi | 424.889 | 107.775 | 25 |

Troškovi sirovina i materijala tijekom 2022. godine iznose 1.648.271 kuna i najvećim se dijelom odnose na utrošene sirovine i materijal u iznosu od 1.084.322 kuna, utrošenu električnu energiju i gorivo u iznosu od 499.897 kuna, te otpis sitnog inventara u iznosu od 64.052 kuna.

Pod ostalim vanjskim troškovima Društvo je zabilježilo troškove u ukupnom iznosu od 3.291.246 kuna, a odnose se na sljedeće: troškovi poštanskih i telekomunikacijskih usluga u iznosu od 223.982 kuna, usluge tekućeg održavanja u iznosu od 374.063 kuna, najamnine u iznosu od 148.965 kuna, ostale usluge u iznosu od 78.026 kuna, usluge odvjetnika i javnih bilježnika i ostale intelektualne usluge u iznosu od 86.840 kuna, komunalne i ostale usluge u iznosu 51.719 kuna, usluge programera i održavanja programa od 183.279 kuna, naknade za ceste i tehničke preglede vozila u iznosu od 50.172 kuna, usluge deponiranja otpada u iznosu od 1.498.484 kune, te ostale usluge u iznosu od 314.505 kuna i troškove ugovora o djelu u iznosu od 281.211 kuna.

Troškovi neto plaća iznose 4.772.140 kuna i u porastu su u odnosu na prethodnu godinu.

Prosječna mjesečna neto plaća za 2022. godinu iznosi 6.627,97 kuna.

Plaće djelatnicima isplaćuju se redovito, kao i porezi i doprinosi po osnovi istih.

Društvo obračunava amortizaciju dugotrajne materijalne i nematerijalne imovine primjenom linearne metode. Obračunati iznos amortizacije za 2022. godinu iznosi 1.153.066 kuna

Ostali troškovi poslovanja iznose 827.384 kuna, i odnose se na bankarske naknade u iznosu od 95.491 kuna, premije osiguranja u iznosu od 132.713 kuna, troškove prijevoza na posao u iznosu od 52.970 kuna, reprezentacije u iznosu od 14.237 kuna, troškovi dnevnica, prijevoza i smještaja na službenom putovanju 18.707 kuna, članarine 21.525 kune, troškovi stručne literature i osposobljavanja u iznosu od 5.326 kuna, upravni i sudski troškovi u iznosu od 2.205 kuna, prigodne godišnje nagrade u iznosu od 478.450 kuna i ostali troškovi u iznosu od 5.760 kuna.

Vrijednosna usklađenja potraživanja u 2022. godini iznose 41.308 kuna. Naime, analizom rezultata popisa imovine i obveza, te bilančnih pozicija potraživanja koja se pojavljuju u više obračunskih razdoblja, a sve u cilju poštenog iskazivanja poslovnog rezultata vrijednosno su usklađena potraživanja od kupaca u iznosu od 41.308 kuna. Isto se odnosi na utužena potraživanja, budući da je kod istih naplata neizvjesna.

Ostali poslovni rashodi iznose 107.775 kuna i odnose se na darovanja i sponzorstva u iznosu od 56.894 kuna, otpisi potraživanja od kupaca u iznosu od 44.214 kuna, novčane kazne u iznosu od 6.667 kuna.

**Bilješka 5.3. Financijski prihodi**

 u kn

|  |  |  |  |
| --- | --- | --- | --- |
| **POZICIJA** | **2021.** | **2022.** | **INDEX** |
| **1.FINANCIJSKI PRIHODI** | **16.630** | **6.580** | **40** |
| Prihodi od kamata | 5.448 | 2.487 | **46** |
| Tečajne razlike | 11.182 | 4.093 | **37** |

Društvo je ostvarilo financijske prihode tijekom 2022. godine u ukupnom iznosu od 6.580 kuna, a odnose se na kamate i tečajne razlike i ostale financijske prihode~~.~~

**Bilješka 5.4. Financijski rashodi**

 u kn

|  |  |  |  |
| --- | --- | --- | --- |
| **POZICIJA** | **2021.** | **2022.** | **INDEX** |
| **1.FINANCIJSKI RASHODI** | **118.823** | **90.721** | **76** |
| Rashodi s osnove kamate | 118.057 | 84.219 | 71 |
| Tečajne razlike | 716 | 349 | 49 |
| Ostali financijski rashodi | 50 | 6.153 |  |

Društvo pod financijskim rashodima iskazuje rashode s osnove kamata, tečajne razlike, te ostale financijske rashode u iznosima navedenim u tablici.

**Bilješka 5.5. Porez na dobit**

Porez na dobit sukladno hrvatskom Zakonu o porezu na dobit izračunava se po stopi od 18 % na oporezivu osnovicu.

Prema Prijavi poreza na dobit za 2022. godinu Društvo je utvrdilo poreznu osnovicu u iznosu od 84.156 kuna, te se primjenom stope od 18 % iskazuje porez na dobit u iznosu od 15.148 kuna kako slijedi u tablici u nastavku:

|  |  |
| --- | --- |
| **Opis** | **2022.** |
| Ukupni prihodi | 14.689.406 |
| Ukupni rashodi | 14.649.957 |
| Dobitak | 39.449 |
| Učinak porezno nepriznatih rashoda |  |
| 50% troškova reprezentacije | 7.118 |
| Iznos nepriznatih troškova za osobni prijevoz | 1.733 |
| Troškovi kazni | 6.667 |
| Vrijednosno usklađenje i otpis potraživanja | 37.272 |
| Učinak porezno priznatih rashoda |  |
| Troškovi obrazovanja | (8.083) |
| Porezna osnovica | 84.156 |
| Porez po stopi od 18 % | 15.148 |

1. **BILJEŠKE UZ BILANCU**

 **u kn**

|  |  |  |  |  |
| --- | --- | --- | --- | --- |
| **AKTIVA** | **31.12.2021.** | **Struktura (%)** | **31.12.2022.** | **Struktura (%)** |
| **DUGOTRAJNA IMOVINA** | **3.845.362** | **38** | **3.067.861** | **31** |
| -nematerijalna imovina | 746.673 |  | 352.571 |  |
| -materijalna imovina | 3.098.689 |  | 2.715.290 |  |
| **KRATKOTRAJNA IMOVINA** | **6.336.858** | **62** | **6.846.044** | **69** |
| -zalihe | 252.880 |  | 325.225 |  |
| -potraživanja | 3.903.278 |  | 3.141.898 |  |
| -novac u banci i blagajni | 2.180.700 |  | 3.378.921 |  |
| **PLAĆENI TROŠKOVI BUDUĆEG RAZDOBLJA** | **47.590** |  | **50.015** |  |
| **UKUPNA AKTIVA** | **10.229.810** | **100** | **9.963.920** | **100** |

 **u kn**

|  |  |  |  |  |
| --- | --- | --- | --- | --- |
| **PASIVA** | **31.12.2021.** | **Struktura (%)** | **31.12.2022.** | **Struktura (%)** |
| **KAPITAL I REZERVE** | **2.300.424** | **22** | **2.324.726** | **23** |
| -temeljni kapital | 20.500 |  | 20.500 |  |
| -zadržana dobit | 2.025.432 |  | 2.279.925 |  |
| -dobit poslovne godine | 254.492 |  | 24.301 |  |
| **DUGOROČNE OBVEZE** | **544.966** | **6** | **494.554** | **5** |
| **KRATKOROČNE OBVEZE** | **5.050.541** | **50** | **5.332.676** | **54** |
| -obveze prema bankama | 1.346.608 |  | 1.281.471 |  |
| -obveze prema dobavljačima | 1.087.652 |  | 897.018 |  |
| -obveze prema zaposlenima | 376.722 |  | 416.569 |  |
| -obveze za poreze i doprinose | 477.060 |  | 592.234 |  |
| -ostale kratkoročne obveze | 1.762.499 |  | 2.145.384 |  |
| **ODGOĐENO PLAĆANJE TROŠKOVA I PRIHOD BUDUĆEG RAZDOBLJA** | **2.333.879** | **22** | **1.811.964** | **18** |
| **UKUPNO PASIVA** | **10.229.810** | **100** | **9.963.920** | **100** |

**Bilješka 6.1. Dugotrajna imovina**

Dugotrajna imovina iznosi 3.067.861 kune i u aktivi sudjeluje sa 31 %, a sastoji se od materijalne i nematerijalne imovine.

Nematerijalna imovina evidentira se prema nabavnim vrijednostima smanjenim za akumuliranu amortizaciju i odnosi se na računalni software u iznosu od 12.700 kuna, koji se amortizira po stopi od 50 % godišnje primjenom linearne metode, te ulaganja na tuđoj imovini u iznosu od 339.871 kuna.

Materijalna imovina evidentira se prema trošku stjecanja, a odnosi se na sljedeće: zemljište u iznosu od 900.111 kuna, postrojenja i opremu u iznosu od 409.235 kuna, alati, pogonski inventar i transportna imovina u iznosu od 1.314.444 kuna i materijalnu imovinu u pripremi u iznosu od 91.500 kuna.

U 2022. godini nabavljeno je ukupno materijalne i nematerijalne imovine u iznosu od 473.565 kuna.

Amortizacija dugotrajne materijalne imovine obračunava se primjenom linearne metode u procijenjenom vijeku upotrebe svakog pojedinog sredstva i za 2022. godinu je iznosila 1.153.066 kuna.

**Bilješka 6.2. Kratkotrajna imovina**

Kratkotrajna imovina iznosi 6.846.044 kuna i u aktivi sudjeluje sa 69 %, od čega na zalihe otpada 325.225 kuna, potraživanja 3.141.898 kuna, te novac u banci i blagajni u iznosu od 3.378.921 kuna.

Zalihe sirovina i materijala evidentiraju se prema trošku stjecanja, a u troškove se obračunavaju prema metodi prosječnih ponderiranih cijena.

Potraživanja čine dio kratkotrajne imovine, a sastoji se od potraživanja od kupaca u iznosu od 3.022.430 kuna, od države i drugih institucija u iznosu od 112.442 kune, te ostala potraživanja u iznosu od 7.026 kuna. Potraživanja od države i drugih institucija odnose se na potraživanja od HZZO- a u iznosu od 110.664 kuna i potraživanje za porez u iznosu od 1.778 kuna.

Transakcije sa osnivačem Gradom Biogradom na Moru navedene su u tablici u nastavku:

|  |  |  |  |  |
| --- | --- | --- | --- | --- |
| Osnivač | Stanje na dan 01.01.2022. | Fakturirano u 2022. | Naplaćeno u 2022. | Stanje na dan 31.12.2022. |
| Grad Biograd na Moru | 716.721,50 | 4.657.435,05 | 4.787.834,16 | 586.322,39 |

Društvo ima na žiro računima za redovito poslovanje evidentirane sljedeće iznose:

* Erste & Steiermarkische banka 8.991,35 kuna
* Partner banka 1.274.169,16 kuna
* Zagrebačka banka – osnovni 1.519,71 kuna
* Glavna blagajna 0,00 kuna
* Zagrebačka banka -pričuva 1.540.387,20 kuna
* Hrvatska poštanska banka 553.853,70 kuna
* Otp banka d.d. 0,00 kuna

Stavka novčana sredstva na žiro računu Zagrebačke banke (pričuva) i Hrvatske poštanske banke odnose se na sredstva zajedničke pričuve

Naime, Društvo je ujedno i upravitelj za poslove stambene pričuve, te je shodno tome na žiro računima u prethodno navedenim bankama evidentirano 2.094.241 kuna, koje se odnose na sredstva stambene pričuve. Ujedno u našim poslovnim knjigama evidentirana je i obveza po navedenoj osnovi.

Plaćeni troškovi budućeg razdoblja iznose 50.015 kuna i odnose se na premije osiguranja.

**Bilješka 6.3 Kapital i rezerve**

Društvo iskazuje temeljni kapital u iznosu od 20.500,00 kuna i uplaćen je u cijelosti.

Zadržani je dobitak evidentiran na početku razdoblja u svoti od 2.025.432 kuna, a tijekom godine povećan je za raspoređeni dobitak iz 2021. godine u iznosu od 254.492 kuna.

Za 2022. godinu ostvaren je dobitak nakon poreza u iznosu od 24.301 kuna.

**Bilješka 6.4. Dugoročne obveze**

Dugoročne obveze iznose 494.554 kuna i u strukturi pasive sudjeluju sa 5 %. Odnose se na obveze po financijskom leasingu.

**Bilješka 6.5. Kratkoročne obveze**

Društvo tijekom 2022. godine bilježi obveze prema bankama i drugim financijskim institucijama, na osnovi odobrenog prekoračenja po računu u iznosu od 863.818 kune, te kratkoročne obveze po osnovi kredita i leasinga, te kamata u iznosu od 417.653 kuna.

Obveze prema dobavljačima iznose 897.018 kuna.

Društvo iskazuje obveze za obračunatu plaću za prosinac koja je isplaćena u siječnju 2023. godine u ukupnom iznosu od 416.569 kuna, te za poreze i doprinose po plaćama zaposlenih u iznosu od 243.442 kuna, obveze za PDV u iznosu od 270.301 kuna , te obveze za porez na dobit u iznosu od 78.491 kuna.

Pod ostalim kratkoročnim obvezama Društvo iskazuje svotu od 2.145.384 kuna, a odnosi se na obveze po osnovi akumuliranih sredstva stambene pričuve i obveze za koncesije.

Društvo na dan 31. prosinca 2022. godine ima evidentiranih obveza prema osnivaču Gradu Biogradu na Moru u iznosu od 127.929,96 kuna po osnovi koncesija i komunalnih naknada.

**Bilješka 6.6. Odgođeno plaćanje troškova i prihod budućeg razdoblja**

Prihod budućeg razdoblja u 2022. godini iznosi 1.811.964 kuna i odnosi se na razmjerni dio vrijednosti materijalne i nematerijalne imovine koja je financirana sredstvima Grada Biograda na Moru i Fonda za zaštitu okoliša i energetsku učinkovitost.

**Bilješka 7. Pregled nedovršenih sudskih sporova**

Od značajnih sudskih sporova Društvo ističe tužbu pokrenutu od strane tužitelja Komunalac d.o.o. Biograd protiv tuženika Bošana d.o.o. radi isplate zakupnine poslovnog prostora koji se nalazi u vlasništvu tužitelja. Postupak se vodi pred Trgovačkim sudom u Zadru i tužitelj predmetnom tužbom za razdoblje od dana 01. kolovoza 2017. godine do dana podnošenja tužbe zahtjeva od tuženika na ime zakupnine isplatu iznosa od 19.500,00 kuna mjesečno.

Nadalje, Društvo je pokrenulo sudski spor protiv Odluke o redoslijedu i dinamici zatvaranja odlagališta otpada donesenog od strane Ministarstva zaštite okoliša i energetike, KLASA: 351-01/18-01/531, URBROJ: 517-03-2-2-2-18-1 od 21. prosinca 2018. godine. Društvo je podnijelo tužbu Upravnom sudu u Splitu 8. travnja 2019. godine protiv Ministarstva zaštite okoliša i energetike i pokrenulo je postupak ocjene suglasnosti navedene Odluke sa zakonom Ustavnom sudu Republike Hrvatske 19. veljače 2019. godine.

Osim navedenih sporova Društvo vodi sudske postupke za naplatu dnevnih parkirališnih karata, premještanje nepropisno parkiranih vozila, te naknadu za odvoz komunalnog otpada u pojedinačno neznatnim iznosima.

Ujedno Društvo je zatražilo Reviziju presude Županijskog suda u Zadru, Poslovni broj:21 Gž-457/2016 od 13. ožujka 2017. godine kojom je odbijena žalba Bošane d.o.o. kao neosnovana i potvrđena Presuda Općinskog suda u Zadru, poslovni broj: P-968/2013 od 14. prosinca 2015. godine ukupne vrijednosti 169.790,68 kuna.

Svi navedeni sporovi nisu okončani do datuma izdavanja financijskih izvještaja.

**Bilješka 8. Hipoteke i jamstva**

Društvo nije dalo nikakve hipoteke i jamstva.

Na dan 31. prosinca 2022. godine Društvo je izdalo zadužnica u ukupnom iznosu od 5.634.156,99 kuna. Iste su izdane po osnovi Ugovora o leasingu i kreditu, te po osnovi Ugovora o eskontu mjenica sa Gradom Biogradom na Moru.

Ujedno, Društvo je na dan 31. prosinca 2022. godine zaprimilo zadužnice u ukupnom iznosu od 220.000,00 kuna. Iste su zaprimljene u postupku nabavke opreme i služe kao jamstvo za otklanjanje nedostataka tijekom jamstvenog roka.

**Bilješka 9. Događaji nakon datuma bilance, vremenska neograničenost poslovanja**

Nakon 31.12. 2022. godine nije bilo događaja koji bi imali značajan utjecaj na financijske izvještaje na dan ili za završeno razdoblje ili da su od takvog značaja za poslovanje Društva da bi zahtijevali objavu u Bilješkama uz financijske izvještaje.

**Bilješka 10. Objava financijskih izvještaja**

Financijske izvještaje za 2022. godinu objavila je i odobrila Uprava s danom 20. travnja 2023. godine.

  **Direktor:**

 **Krunoslav Pešić dipl.oec**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_